হঠাৎ খহি পৰিল নিৰ্মীয়মাণ উৰণীয়া সেতু, সেতু খহি আহত বহুকেইজন লোক

মুম্বাইত সংঘটিত হৈছে ভয়ংকৰ ঘটনা। নিৰ্মীয়মাণ উৰণীয়া সেতু খহি আহত বহুকেইজন লোক।

মহাৰাষ্ট্ৰ মুম্বাইৰ বান্দ্ৰা কুৰ্লা কমপ্লেক্সত শুকুৰবাৰে খহি পৰে এখন নিৰ্মীয়মাণ উৰণীয়া সেতুৰ অৰ্ধাংশ। এই ঘটনাৰ ফলত আঘাতপ্ৰাপ্ত হয় ১৪জন শ্ৰমিক। গোটেইকেইজন শ্ৰমিকক ততাতৈয়াকৈ ভিএন দেশাই হাস্পতাললৈ লৈ যোৱা হয়। বৰ্তমান গোটেইকেইজন লোকৰে স্বাস্থ্য কিছু পৰিমাণে উন্নত হৈছে।

শুকুৰবাৰে পুৱা ৪.৪০বজাত সংঘটিত হয় এই ঘটনা। দুৰ্যোগ ব্যৱস্থাপনা কোষৰ তথ্য অনুসৰি, দলঙৰ নিৰ্মাণকাৰ্যৰ দায়িত্ব মুম্বাই মেট্ৰ’পলিটান ৰিজ’নেল ডেভেলপমেন্ট অথিৰিটীৰ হাতত আছে।